1980-ban Johnny újra indult a versenyen, ezúttal a "What's Another Year" című dallal. Mivel nyert, ezért ő képviselhette hazáját az 1980-as Eurovíziós Dalfesztiválon. A rendezvénynek Hollandia adott otthont, s a döntőre 1980. április 19-én került sor a hágai Congresgebou-ban. 19 résztvevő közül Logan tizenhetedikként lépett a színpadra. Összesen 143 pontot kapott, 15 ponttal előzte meg a második helyre került német Katja Ebsteint. 7 országtól kapta meg a maximális 12 pontot. Olaszország csak 1 pontot adott neki, Törökország és Marokkó pedig egyet sem. A győztes dal természetesen nagy sláger lett Európában, Angliában egészen a slágerlista csúcsáig jutott.